Fearless (Taylor's Version)
Fearless (Taylor's Version) – pirmasis amerikiečių atlikėjos Taylor Swift perrašytas studijinis albuymas, išleistas 2021 m. balandžio 9 d. Albume skamba naujai įrašytos atlikėjos antrojo studijinio albumo „Fearless“ dainos, taip pat keletas papildomų kūrinių: 19 dainų iš „Platinum Edition“ „Fearless“ versijos, 2010 m. išleistas singlas „Today Was a Fairytale“ bei šešios anksčiau niekur neišleistos dainos. Albumas susilaukė kritikų pripažinimo ir buvo komerciškai sėkmingas visame pasaulyje. Per pirmąją dieną albumo dainos „Spotify“ platformoje buvo perklausytos virš 50 milijonų kartų – tai buvo rekordinis skaičius tais metais išleistams moters atlikėjos įrašui. Per pirmąją savaitę JAV parduota 291 tūkstantis kopijų ir albumas debiutavo pirmojoje „Billboard 200“ reitingo vietoje, tapdamas devintuoju atlikėjos įrašu, pasiekusiu šią viršūnę. Albumas taip pat pasiekė daugelio šalių reitingų dešimtukus, tarp jų – ir Jungtinės Karalystės, kuriame taip pat pasiekė pirmąją vietą. Lietuvoje „Fearless (Taylor's Version)“ pasiekė 14–ąją reitingo vietą.